اوروپا بیرلیگی کومیسیونو باشقانی ژان-کلود یونکر، اوروپادا پوپولیست سیاست‌لرین پروبلم یاراددیغینی، امنیتی تامین ائتمک مقصدی ایله اوروپا اورتاق ساوونما بیرلیگی قورولماسی لازیم اولدوغونو سؤیله‌دی.
استرازبورگ‌دا داوام ائدن اوروپا پارلامنتی عمومی هیاتینه خیطاب ائدن اوروپا بیرلیگی کومیسیونو باشقانی یونکر، پوپولیزمی پروبلم‌لری چؤزمه‌دیغینی، عکسینه پروبلم یاراتدیغینی ایفاده ائده‌رک بو تهلوکه‌نین بیلینجینده اولونماسی لازیم اولدوغونو وورغولادی.
اینگیلتره‌نین اوروپا بیرلیگیندن آیریلما قراری‌نین ناراحات‌لیق و دئدی-قودولاری اؤزو ایله گتیردیگینه توخونان یونکر،
"بیرلشیک کرال‌لیغیندان آیریلما طلبی‌نین، سؤز- بازلیغا و قاریشیق‌لیق‌لارا سون وئرمه باخیمین‌دان مومکون اولدوغو قدر تئزلیکله  بیزه خبر وئریلمه‌سی بیزی خوشبخت ائده‌جک." ایفاده‌لرینی ایستیفاده ائتدی.
تروریزمه قارشی اوروپا بیرلیگی‌نین هر زامانکین‌دان داها دقت‌لی و همرای‌لیک ایچریسینده اولماسی چاغیریشی ائدن یونکر، اوروپا بیرلیگی مرزلری‌نین داها یاخشی قورونماسی لازیم اولدوغونا توخونا‌راق، "2004-جی ایلدن بری اوروپا بیرلیگی 30 ترور سالدیریسینا معروض قالدی، اوکتوبر آیین‌دان اعتباراً 200 یئنی اوروپا مرز قوروما آژانسی (Frontex) ایشچی‌سی‌نین بولغاریستان مرزینده وظیفه‌لندیریلمه‌سینه اومید ائدیریک. "شکلینده دانیشدی. مرز ایداره‌لری‌نین آرتیریلماسی احتیاجی اولدوغونو یازان یونکر، " اوروپا بیرلیگی مرزلرینه گیرن کس‌لرین کیم اولدوق‌لارینی بیلمه‌میز لازیم‌دیر." دئدی.
اوروپا بیرلیگی اولا‌راق اورتاق ساوونما بیرلیگی‌نین قورولماسی لازیم اولدوغونا توخونان یونکر، اوروپا ساوونما فوندو یارادیلا‌راق اوروپا بیرلیگی‌نین اوروپا ساوونما مرکزی حالینا گتیریلمه‌سی لازیم اولدوغونو سؤیله‌دی. یونکر بو میدانا گلمه‌نین آیریجا ناتو-نون فعالیت‌لرینه ده دستک اولاجاغینی ساووندو.
یونکر، اوروپا بیرلیگی اولا‌راق یئنی بیر تکنولوژی و اینترنت یاتیریم پلانی ایجرا ائده‌جگینی، یوکسک سرعت‌لی اینترنتی یایماغی هدفله‌ین پلان چرچیوه‌سینده 2025-جی ایلدن اعتباراً بوتون اوروپا بیرلیگی اؤلکه‌لرینده 5G اینترنت سرعتینه کئچیله‌جگینی، بوتون شهرلرده ایسه 2020-جی ایلدن اعتباراً پولسوز سیمسیز اینترنت تامین ائده جگینی سؤیله‌دی.
